เริ่มทานยาคุมวันแรก22พ.ย.วันที่27ลืมทานยาคุม1เม็ด และวันที่28ทานยาคุมแค่เม็ดเดียวไม่ได้ทานยาคุมชดเชยค่ะ แต่วันที่29ทานยาคุมไป2เม็ดเพราะเพิ่งคิดได้ค่ะว่าลืม และวันที่29มีเพศสัมพันธุ์หลั่งใน มีโอกาสท้องหรือเปล่าคะ เพราะปกติก่อนเป็นประจำเดือน1อาทิตย์จะปวดเต้านมมาก แต่เดือนนี้แทบไม่มีอาการปวดเต้านมเลยค่ะ เลยกังวลว่าจะท้องค่ะ ปล.ทานยาคุมมานานแล้วค่ะทานตรงตลอด
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยถ้าลืมกินยาคุมไป 1 เม็ดให้กินทันทีที่นึกได้แล้วกินยาที่เหลือในแผงต่อไปเวลาเดิมจนยาหมดแผงจากที่กล่าวมา เท่ากับว่ากินชดเชย แต่กินในวันถัดไป ประสิทธิภาพยาน่าจะยังใกล้เคียงของเดิมมาก และถ้าตอนนี้เลย 72 ชั่วโมงหลังมีเพศสัมพันธ์ครั้งนั้นมาแล้ว ก็ไม่มีข้อบ่งชี้การใช้ยาคุมฉุกเฉินอีกให้กินยาต่อไปจนหมดแผง และสังเกตรอบเดือนหลังจากนี้อีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ